《送尚斋太守归省 其一》
清代·陆继辂

病榻闻君来，云将别我去。君行亦非远，我疾苦未愈。

心学岂易亦，人事矧多牾。区区方寸地，百忧日盘据。

大声乍一惊，涣汗忽如注。火焚陆浑山，城绝堇父布。

引醉甫成寐，入梦更多怖。寡亦守今律，苦吟悔前误。

默然视移阴，艰哉起沈痼。

作者简介：（1772—1834）清江苏阳湖人，字祁孙，一字修平。嘉庆五年举人。选合肥训导。迁知江西贵溪，三年引疾归。工诗文。有《崇百药斋诗文集》、《合肥学舍札记》。